## OBRAZLOŽENJE (I) IZMJENA I DOPUNA

## PRORAČUNA OPĆINE MURTER-KORNATI ZA 2024. GODINU

**1. UVOD**

Proračun Općine Murter-Kornati za 2024. godinu kao i projekcije za 2025. i 2026. godinu usvojeni su na 18. sjednici Općinskog vijeća Općine Murter-Kornati održanoj 21. prosinca 2023. godine, a objavljen je u Službenom glasniku Općine Murter-Kornati broj 13/23.

Na osnovi članka 45. Zakona o proračunu („Narodne novine“ broj 144/21) predstavničko tijelo donosi izmjene i dopune proračuna za tekuću godinu na razini skupine ekonomske klasifikacije. Izmjenama i dopunama proračuna mijenja se isključivo plan za tekuću proračunsku godinu.

Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna.

**2. OPĆI DIO PRORAČUNA**

**PRIHODI I PRIMICI**

Prijedlogom Proračuna Općine Murter-Kornati za 2024. godinu planirani se prihodi i primici u iznosu od 3.947.637 eura, a u tome prihodi poslovanja iznose 3.730.487 eura, prihodi od prodaje nefinancijske imovine iznose 15.000 eura dok primici od financijske imovine i zaduživanja iznose 202.150 eura.

Izmjenama i dopunama proračuna povećavaju se prihodi poslovanja za iznos od 69.780 eura te primici od financijske imovine i zaduživana za iznos od 100.000 eura. Ukupni prihodi i primici ovim Izmjenama i dopunama Proračuna iznose 4.117.417 eura.

**Prihodi od poreza**

Ova vrsta prihoda sastoji se od dvije grupe poreza, to su „ općinski porezi“, te takozvani „zajednički porezi“ koji se dijele između općine, županije i države, a odnose se na porez na dohodak, porez na imovinu, porez na robu i usluge. S obzirom na ostvarenje navedene grupe prihoda u razdoblju siječanj – rujan 2023. godine, isto je bio temelj planiranju za razdoblje prihoda od poreza u proračunskom razdoblju 2024. – 2026. godine uzimajući u obzir izmjene poreznih propisa. Prihodi od poreza najznačajnija su vrsta prihoda u Proračunu Općine Murter-Kornati, a u 2024. godini planirani su u ukupnom iznosu od 1.743.925 eura.

Izmjenama i dopunama proračuna povećani su prihodi od poreza za iznos od 15.000 eura, a navedeno povećanje odnosi se na povećanje prihoda od povremenih poreza na imovinu odnosno na porez na promet nekretninama. Ukupni prihodi od poreza ovim Izmjenama i dopunama Proračuna iznose 1.758.925 eura.

**Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna planirani su u iznosu od 1.294.312 eura. Unutar ove skupine prihoda planirane su kapitalne pomoći od međunarodnih organizacija, tekuće i kapitalne pomoći proračunu iz drugih proračuna te kapitalne pomoći temeljem prijenosa EU sredstava. Stavka tekućih pomoći proračunu iz drugih proračuna planirani je prihod proračunskog korisnika Narodne knjižnice i čitaonice Murter.

Kapitalna ulaganja koja se planiraju provesti iz izvora sredstava pomoći su: sanacija obale na području Podvršaka – južni dio, uređenje edukativno poučne uzobalne šetnice, izgradnja ribarnice, rekonstrukcija općinske zgrade i uređenje višenamjenske dvorane Žut, izgradnja reciklažnog dvorišta, uređenje okoliša dječjeg vrtića te projekt Zaželi – program zapošljavanja žena.

Izmjenama i dopunama Proračuna povećavaju se prihodi od pomoći za iznos od 54.780 eura te sada iznose 1.349.092 eura. Navedeno povećanje odnosi se na povećanje prihoda od tekućih pomoći proračunu iz drugih proračuna odnosno pomoći Fonda za zaštitu okoliša i energetske učinkovitosti za provođenje izobrazno-informativnih aktivnosti o gospodarenju otpadom u okviru kružnog gospodarstva, te pomoći Šibensko-kninske županije za sufinanciranje troškova dokumentacije vezane za notifikaciju diplome doktora medicine osobi iz Ukrajine. Također, povećani su prihodi od kapitalnih pomoći proračunu iz drugih proračuna, a odnose se na pomoći Fonda za zaštitu okoliša i energetsku učinkovitost za projekte razvoja pametnih i održivih rješenja i usluga te pomoći Fonda za provedbu mjera prilagodbe klimatskim promjenama. Unutar ove skupine prihoda od pomoći ovim Izmjenama i dopunama Proračuna povećana su i sredstva pomoći Šibensko-kninske županije za sanaciju pomorskog dobra.

**Prihodi od imovine**

Prihodi od imovine planirani su u iznosu od 243.550 eura. Ova vrsta prihoda uključuje prihode od financijske i nefinancijske imovine. Prihodi od financijske imovine uključuju prihode od kamata dok se prihodi od nefinancijske imovine odnose na iduće vrste prihoda: naknade za koncesije, prihode od zakupa i iznajmljivanja imovine, naknade za korištenje nefinancijske imovine te ostale prihode od nefinancijske imovine.

**Prihodi od upravnih i administrativnih pristojbi, pristojbi po posebnim propisima i naknada**

Ova skupina prihoda sastoji se od administrativnih (upravnih) pristojbi, prihoda po posebnim propisima i komunalnog doprinosa i komunalne naknade. U 2024. godini planirani su u iznosu od 427.200 eura. Značajniji prihodi unutar ove skupine prihoda jesu ostale pristojbe i naknade, a koje se odnose na prihod od turističke pristojbe koji je u 2024. godini planiran u iznosu od 90.000 eura, komunalni doprinos koji je planiran u iznosu od 130.000 eura te prihod od komunalne naknade koji je planiran u iznosu od 200.000 eura.

**Prihodi od prodaje proizvoda i robe te pruženih usluga i prihodi od donacija**

U okviru ove skupine planirani su prihodi u iznosu od 13.000 eura, a odnose se na prihode od pruženih usluga na temelju propisane obveze jedinica lokalne samouprave da u ime i za račun Hrvatskih voda prikupljaju prihode od naknade za uređenje voda na svom području zajedno s komunalnom naknadom. Za tu uslugu jedinici lokalne samouprave pripada 10% iznosa naplaćene vodne naknade i naknada materijalnih rashoda za obavljanje navedenih poslova pa je u skladu s tim, a na temelju podataka o ostvarenim prihodima u 2023. godini, za ovo plansko razdoblje utvrđen i planiran prihod po toj osnovi. Unutar ove skupine prihoda uvršteni su i prihodi proračunskog korisnika Narodne knjižnice i čitaonice Murter i to prihodi od prodaje proizvoda i robe te pruženih usluga.

**Kazne, upravne mjere i ostali prihodi**

U okviru ove skupine planirani su prihodi u visini 8.500 eura, a isti se odnose na naplatu kazni za prometne i komunalne prekršaje na području Općine, te ostale prihode.

**Prihodi od prodaje nefinancijske dugotrajne imovine**

Ova skupina prihoda planirana je u iznosu od 15.000 eura, a odnosi se na prihode koji će se ostvariti prodajom neproizvedene dugotrajne imovine (zemljišta) u vlasništvu Općine Murter-Kornati.

**Primici od financijske imovine i zaduživanja**

U ovoj skupini planirana je u 2024. godini realizacija primitaka od zaduživanja u svrhu financiranja izgradnje planiranog kapitalnog ulaganja u ukupnom iznosu od 202.150 eura i to za financiranje projekata izgradnje dječjeg vrtića. Početak otplate kredita predviđa se u sljedećem planskom razdoblju.

Izmjenama i dopunama Proračuna primici od financijske imovine i zaduživanja povećani su za iznos od 100.000 eura te sada iznose 302.150 eura.

**RASHODI I IZDACI**

Ukupni rashodi i izdaci Proračuna za 2024. godinu planirani su u iznosu od 4.297.637 eura, a uključuju rashode poslovanja u visini od 2.133.259 eura, rashode za nabavu nefinancijske imovine u visini od 2.093.711 eura te izdatke za financijsku imovinu i otplate zajmova u iznosu od 70.667 eura.

Procjena rashoda poslovanja temelji se na kretanju njihove realizacije tijekom 2023. godine uz nužne korekcije uvjetovane, najvećim dijelom, rastom cijena roba i usluga, kao i na predviđenim novim tekućim i/ili preuzetim obvezama i potrebama za naredno razdoblje. Nadalje, procijenjena visina rashoda za nabavu nefinancijske imovine vezana je uz dinamiku realizacije planiranih kapitalnih ulaganja.

Kako je uvodno navedeno, u planiranim rashodima Proračuna obuhvaćeni su i rashodi proračunskog korisnika Narodne knjižnice i čitaonice Murter, sukladno ekonomskoj, programskoj, funkcijskoj, organizacijskoj i lokacijskoj klasifikaciji te izvorima financiranja.

Izmjenama i dopunama Proračuna planira se povećanje rashoda poslovanja za iznos od 303.933 eura, te povećanje rashoda za nabavu nefinancijske imovine za iznos od 115.430 eura. Ukupni rashodi i izdaci ovim Izmjenama i dopunama Proračuna iznose 4.717.000 eura.

**Rashodi za zaposlene**

Rashodi za zaposlene planirani su u iznosu od 513.195 eura, a odnose se na plaće i doprinose te ostale rashode za zaposlene vezane uz materijalna prava zaposlenih u Jedinstvenom upravnom odjelu, Narodnoj knjižnici i čitaonici Murter te na EU projektu Zaželi.

**Materijalni rashodi**

Materijalni rashodi u 2024. godini planirani su u iznosu od 1.014.444 eura, a isti podrazumijevaju: naknade troškova zaposlenima, rashode za stručno usavršavanje zaposlenika, naknade zaposlenima, uredski materijal, materijal i sirovine, energiju, materijal i dijelove za tekuće i investicijsko održavanje, sitan inventar, službenu i radnu odjeću, usluge telefona, pošte, usluge tekućeg i investicijskog održavanja, usluge promidžbe, komunalne usluge, zakupnine i najamnine, zdravstvene i veterinarske usluge, intelektualne i osobne usluge, ostale usluge, naknade za rad predstavničkih i izvršnih tijela, premije osiguranja, reprezentaciju, članarine i norme, pristojbe i naknade, troškove sudskih postupaka te ostale nespomenute rashode poslovanja.

Izmjenama i dopunama Proračuna povećavaju se materijalni rashodi za iznos od 83.650 eura te sada iznose 1.098.094 eura. Navedeno povećanje većim dijelom se odnosi na povećanje rashoda za usluge tekućeg i investicijskog održavanja, intelektualnih i osobnih usluga te računalnih usluga.

**Financijski rashodi**

Financijski rashodi su planom za 2024. godinu planirani u iznosu od 24.110 eura, manjim dijelom odnose na rashode za bankarske usluge, usluge platnog prometa te ostale financijske rashode za potrebe tekućeg poslovanja, a koji su planirani u iznosu od 2.500 eura, te većim dijelom na kamate po osnovi otplate kredita ugovorenih u prethodnim godinama za projekte modernizacije javne rasvjete te projekt izgradnje dječjeg vrtića planiranih u iznosu od 21.610 eura.

**Pomoći unutar općeg proračuna**

U ovoj skupini rashoda u 2024. godini planirane su tekuće pomoći unutar općeg proračuna u iznosu od 301.300 eura, a odnose se na rashode za sufinanciranje službenika Šibensko-kninske županije, Upravnog odjela za prostorno uređenje koji će obavljati poslove iz područja gradnje i prostornog uređenja isključivo na području Općine Murter-Kornati, stipendiranje studenta medicinskog područja, financiranje rada Vatrogasne zajednice Šibenik te rashode za sufinanciranje troškova rada dječjeg vrtića „Pčelica.

Izmjenama i dopunama Proračuna povećavaju se rashodi danih pomoći u inozemstvo i unutar opće države za iznos od 179.583 eura te sada iznose 480.883 eura. Značajnije povećanje unutar ove skupine rashoda odnosi se na povećanje rashoda za sufinanciranje troškova boravka djece s područja Općine Murter-Kornati u Dječjem vrtiću „Spužvica“ za iznos od 150.583 eura. Također, Izmjenama i dopunama Proračuna povećavaju se rashodi kapitalnih pomoći unutar općeg proračuna, odnosno pomoći za sanaciju krova sportske dvorane.

**Naknade građanima i kućanstvima unutar općeg proračuna**

Naknade građanima i kućanstvima iz proračuna planirane su u iznosu od 110.510 eura. U okviru ovih rashoda planirane su naknade za novorođenčad, stipendije, naknade za sufinanciranje troškova za nabavu školske opreme osnovnoškolaca, naknade za djecu s poteškoćama u razvoju, te ostale naknade za socijalne i zdravstvene potrebe mještana.

Izmjenama i dopunama Proračuna povećavaju se naknade građanima i kućanstvima unutar općeg proračuna za iznos od 3.000 eura te sada iznose 113.510 eura.

**Ostali rashodi**

Ostali rashodi planirani u ovom planskom razdoblju odnose se na tekuće i kapitalne donacije udrugama i drugim neprofitnim subjektima i građanima vezanim uz kulturne, sportske i druge društvene djelatnosti.

Ostali rashodi planirani su u 2024. godini u iznosu od 169.700 eura, a namijenjeni su subjektima na području kulture, Zajednici sporta, udrugama socijalne skrbi i zdravstva, financiranja rada političkih stranaka te ostalih tekućih donacija.

Izmjenama i dopunama Proračuna povećavaju se ostali rashodi za iznos od 37.700 eura te sada iznose 207.400 eura. Navedeno povećanje odnosi se na sredstava kapitalnih donacija neprofitnim organizacijama, odnosno donacije Župi sv. Mihovila za obnovu župne crkve u iznosu od 24.700, te povećanje ostalih tekućih donacija za iznos od 3.000 eura. Također, unutar ove skupine rashoda planirani su i rashodi poticajne naknade liječniku obiteljske/opće medicine u iznosu od 13.000 eura.

**Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine u 2024. godini planiraju se ostvariti u iznosu od 1.993.711 eura. Rashodi za nabavu proizvedene dugotrajne imovine odnose se na objekte, ceste, ostale građevinske objekte, uredski namještaj, opremu, instrumente i uređaje, uređaje i strojeve, ulaganja u računalne programe te umjetnička i znanstvena djela. U tome su najznačajnija ulaganja planirana na izgradnji dječjeg vrtić, uređenju okoliša dječjeg vrtića, uređenju obale Murterski škoji, izgradnji javnog parkirališta, izgradnji ribarnice, uređenju edukativno-poučne uzobalne šetnice, rekonstrukciji općinske zgrade i uređenju višenamjenske dvorane Žut, izgradnji javne rasvjete, rekonstrukciji krovišta Sokolane te nabavu montažnog objekta. Financiranje navedenih kapitalnih projekata planirano je na teret raspoloživih proračunskih prihoda, iz kredita te iz dodijeljenih pomoći iz EU i nacionalnih izvora, a koji se u ovom planskom razdoblju mogu još dodatno povećati s obzirom na očekivane mogućnosti apliciranja planiranih projekata.

Izmjenama i dopunama Proračuna povećavaju se rashodi za nabavu nefinancijske imovine za iznos od 115.430 eura te sada iznose 2.109.141 eura. Navedeno povećanje odnosi se na povećanje rashoda za projekte Izgradnje javnog parkirališta na dijelu k.č.z. 23236/3 k.o. Murter-Betina, Sanacije obale na području Podvršaka-južni dio i uvale Čigrađa, izgradnju ribarnice, izgradnju javne rasvjete te izradu projektne dokumentacije za buduće projekte. Projekt rekonstrukcije općinske zgrade smanjen je za cjelokupan iznos od 34.700 eura.

**Rashodi za dodatna ulaganja na građevinskim objektima**

Rashodi za dodatna ulaganja na građevinskim objektima u 2024. godini planirani su u iznosu od 100.000 eura, a navedeno se odnosi na dodatna ulaganja na nerazvrstanim cestama – Kornatska ulica.

**Izdaci za otplatu glavnice primljenih kredita i zajmova**

Izdaci za otplatu glavnice primljenih kredita i zajmova u 2024.god. planirani su u iznosu od 70.667 eura što je u skladu s ugovorenim obvezama po zaduženju i planu otplate dugoročnog kredita Hrvatske banke za obnovu i razvitak za projekt modernizacije javne rasvjete te dugoročnog kredita Erste banke za projekt izgradnje dječjeg vrtića.

**PRENESENI VIŠAK ILI PRENESENI MANJAK IZ PRETHODNIH GODINA**

Ako ukupni prihodi i primici nisu jednaki ukupnim rashodima i izdacima, proračun jedinica sadrži preneseni višak ili preneseni manjak prihoda nad rashodima. Općina Murter-Kornati u Proračunu za 2024. godinu planira prijenos viška prihoda u iznosu od 350.000 eura. Plan viška prihoda je donesen procjenom poslovanja tekuće 2023. godine. Sredstva će se u 2024. godini u cijelosti koristiti za realizaciju projekata izgradnje dječjeg vrtića. Izmjenama i dopunama Proračuna, a na temelju podataka utvrđenih godišnjim financijskim izvještajem, uvršten je utvrđeni višak prihoda iz 2023. godine i to u iznosu od 599.583 eura. Navedena sredstva koristit će se za projekte izgradnje dječjeg vrtića, projekt sanacije odlagališta Hripe te za troškove sufinanciranja boravka djece sa područja Općine Murter-Kornati u Dječjem vrtiću „Spužvica“.

**3.** **POSEBNI DIO PRORAČUNA**

U Posebnom dijelu Proračuna planirani su rashodi i izdaci po programima, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna.

U nastavku se daje obrazloženje Posebnog dijela Izmjena i dopuna Proračuna za 2024. godinu.

|  |  |
| --- | --- |
| Naziv programa | **1001 Predstavničko i izvršno tijelo** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o proračunu (NN 144/21) * Statut Općine Murter-Kornati (Službeni glasnik Općine Murter-Kornati 2/21) * Odluka o naknadi za članove Općinskog vijeća i članove radnih tijela Općinskog vijeća Općine Murter-Kornati (Službeni glasnik Općine Murter-Kornati br. 4/17, 5/17-ispravak, 02/21, 08/22) * Poslovnik Općinskog vijeća Općine Murter-Kornati (Službeni glasnik Općine Murter-Kornati 2/21) * Odluka o dodjeli priznanja Općine Murter-Kornati (Službeni glasnik Općine Murter-Kornati br. 2/18, 1/19 i 7/22) * Zakon o pomorskom dobru i morskim lukama (NN 83/23) * Uredbe o postupku davanja koncesijskog odobrenja na pomorskom dobru (NN 36/04, 63/08, 133/13, 63/14) * Plan upravljanja pomorskim dobrom na području Općine Murter-Kornati za razdoblje 2024. – 2028. godine, koji će biti objavljen u Službenom glasniku Općine Murter-Kornati * Rješenje o imenovanju članova Vijeća za davanje koncesijskog odobrenja Općine Murter-Kornati (Službeni glasnik Općine Murter-Kornati br. 4/21) * Zakon o financiranju političkih aktivnosti, izborne promidžbe i referenduma (NN 29/19, 98/19) * Odluka o raspoređivanju sredstava za financiranje političkih stranaka i predstavnika izabranih sa liste grupe birača za naredne godine pojedinačno koje će biti objavljene u Službenom glasniku Općine Murter-Kornati |
| Opis programa | * Aktivnost A1001 01 Redovna djelatnost općinskog vijeća i načelnika * Aktivnost A1001 02 Financiranje rada Općinskog vijeća i radnih tijela * Aktivnost A1001 03 Financiranje rada političkih stranaka * Aktivnost A1001 04 Obilježavanje značajnih datuma, Nagrade i priznanja * Aktivnost A1001 05 Rashodi protokola * Aktivnost A1001 06 Proračunska pričuva * Aktivnost A1001 07 Rad mjesnog odbora * Aktivnost A1001 08 Ostale tekuće donacije |
| Ciljevi programa | Djelotvorno izvršavanje funkcije Općinskog vijeća Općine Murter-Kornati, Načelnika i njihovih radnih tijela; Aktivno sudjelovanje vijećnika u radu Općinskog vijeća; Obilježavanje Dana Općine Murter-Kornati; Dodjela javnih priznanja Općine Murter-Kornati.  Financijska potpora političkim strankama i nezavisnim vijećnicima. |
| Planirana sredstva za provedbu | * 2024. godina = 43.800 eura |
| Pokazatelj rezultata | Redovito održavanje sjednica Općinskog vijeća i donošenje akata; Obračun i uplata zakonskih davanja vijećnicima i radnim tijelima. |

Programom su planirana sredstva za rad predstavničkog i izvršnog tijela, kao i naknade za rad radnim tijelima, sredstva za redovno financiranje političkih i nezavisnih stranaka uzimajući u obzir njihovu razmjernu zastupljenost u Općinskom vijeću. Planirana su sredstva protokolarnih rashoda te rashoda obilježavanja značajnih datuma iz povijesti Općine i Republike Hrvatske, te nagrade i priznanja koja se dodjeljuju za osobita postignuća i doprinos od značaja za razvitak i ugled Općine. Također program obuhvaća sredstva proračunske pričuve koja su planirana za nepredviđene rashode nastale pri otklanjanju posljedica u slučaju elementarnih nepogoda, epidemija i sl. Planirana su sredstva za rad mjesnog odbora koji je osnovan kao oblik neposrednog sudjelovanja građana u odlučivanju u lokalnim poslovima od neposrednog i svakodnevnog utjecaja na život i rad građana te sredstva ostalih tekućih donacija koja su rezervirana za moguće donacije udrugama koje će se naknadno javiti sa zahtjevom za financiranje nekog nepredviđenog događaja.

|  |  |
| --- | --- |
| Naziv programa | **1002 Javna uprava i administracija** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,144/20) * Zakon o proračunu (NN 144/21) * Odluka o ustrojstvu Jedinstvenog upravnog odjela Općine Murter-Kornati (Službeni glasnik Općine Murter-Kornati br. 07/19) * Pravilnik o unutarnjem redu Jedinstvenog upravnog odjela Općine Murter-Kornati (Službeni glasnik Općine Murter-Kornati br. 09/23) * Odluka o osnovici za obračun plaća službenika i namještenika Jedinstvenog upravnog odjela Općine Murter-Kornati (Službeni glasnik Općine Murter-Kornati, broj 01/22) * Odluka o koeficijentima za obračun plaće službenika i namještenika u Jedinstvenom upravnom odjelu Općine Murter-Kornati(Službeni glasnik Općine Murter-Kornati br. 10/23) * Odluka o plaći i drugim pravima načelnika Općine Murter-Kornati (Službeni glasnik Općine Murter-Kornati, broj 06/21) * Odluka o visini naknade za rad i drugim pravima načelnika Općine Murter-Kornati koji   svoju dužnost ne obnaša profesionalno (Službeni glasnik Općine Murter-Kornati, broj 06/21) |
| Opis programa (aktivnosti) | * Aktivnost A1002 01 Redovna djelatnost jedinstvenog upravnog odjela * Aktivnost A1002 02 Usluge promidžbe i informiranja * Aktivnost A1002 03 Pravne i ostale intelektualne usluge * Aktivnost A1002 04 Održavanje računalnog sustava te nabava računalne i uredske opreme * Aktivnost A1002 05 Otplata zajmova i financijski rashodi * Aktivnost A1002 06 Sufinanciranje rada službenika Šibensko-kninske županije * Aktivnost A1002 07 Stipendiranje studenta medicinskog područja * Aktivnost A1002 08 Članstva udrugama i ostalim organizacijama * Aktivnost A1002 09 Održavanje općinskih objekata * Aktivnost A1002 10 Sufinanciranje zahvata sanacije i uređenja pješačke staze Modravice * Aktivnost A1002 11 Sufinanciranje troškova pravnih i intelektualnih usluga udruzi Kurnatari |
| Ciljevi programa | Jačanje ljudskih potencijala Općine i povezanih javnopravnih tijela; Unaprjeđenje sustava upravljanja imovinom u vlasništvu Općine i povezanih javnopravnih tijela; Osiguravanje materijalnih uvjeta za rad općinske uprave radi zadovoljavanja potreba građana u okviru zakonom utvrđenih zadaća koje obavlja jedinica lokalne samouprave; Pravovremeno izvršavanje aktivnosti iz nadležnosti općinske uprave; Poboljšanje kvalitete i brzine radnih procesa i postupaka rada kroz nabavku modernije opreme i stvaranje kvalitetnijih uvjeta rada djelatnika. |
| Planirana sredstva za provedbu | * 2024. godina = 640.870 eura |
| Pokazatelj rezultata | Pravovremeno obavljanje djelatnosti iz nadležnosti Jedinstvenog upravnog odjela. |

Program obuhvaća aktivnosti kojima se osiguravaju sredstva za redovan rad i poslovanje jedinstvenog upravnog odjela kao što su: plaće zaposlenih, doprinose na plaće i ostale rashode vezane uz prava zaposlenih, službena putovanja zaposlenih kao i njihovo stručno usavršavanje, nabava uredskog materijala, usluge pošte, telefona, promidžbe i informiranja, gorivo za službene automobile, sredstva za čišćenje zgrade, zdravstveni pregledi zaposlenih, intelektualne usluge, računalne usluge (održavanje računalnih programa) te nabavu uredske i računalne opreme. Program obuhvaća financijske rashode te otplate obveza po kreditu HBOR-a za projekt modernizacije javne rasvjete, te obveza po kreditu Erste banke za projekt izgradnje dječjeg vrtića. Programom su planirana sredstva za sufinanciranje službenika Šibensko-kninske županije, Upravnog odjela za prostorno uređenje koji će obavljati poslove iz područja gradnje i prostornog uređenja isključivo na području Općine Murter-Kornati. Aktivnost članstva udrugama i ostalim organizacijama odnosi se na rashode za članarine u Lokalnim akcijskim grupama i Udruzi općina. Programom su predviđena sredstva za redovno održavanje općinskih objekata.

Izmjenama i dopunama Proračuna program je povećan za iznos od 49.400 eura. Navedeno povećanje odnosi se na aktivnosti pravnih i ostalih intelektualnih usluga, usluge promidžbe i informiranja, održavanje računalnog sustava, nabavu računalne i uredske opreme te održavanje općinskih objekata.

|  |  |
| --- | --- |
| Naziv programa | **1003 Zaštita i spašavanje građana, materijalnih i dugih dobara** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,144/20) * Zakon o zaštiti od požara (NN 92/10, 114/22) * Zakon o sustavu civilne zaštite (NN 82/15, 118/18, 31/20, 20/21, 114/22) * Zakon o Hrvatskoj gorskoj službi spašavanja (NN 79/06, 110/15) * Zakon o Hrvatskom crvenom križu (NN 71/10, 136/20) |
| Opis programa (aktivnosti) | * Aktivnost A1003 01 Financiranje rada vatrogasne zajednice Šibenik * Aktivnost A1003 02 Financiranje rada civilne zaštite * Aktivnost A1003 03 Financiranje rada HGSS-a * Aktivnost A1003 04 Financiranje rada Hrvatskog Crvenog križa * Aktivnost A1003 05 Održavanje broda Lavsa * Aktivnost A1003 06 Sufinanciranje troškova turističke ambulante * Aktivnost A1003 07 Poticajna naknada liječniku obiteljske/opće medicine |
| Ciljevi programa | Jačanje ljudskih kapaciteta i uvjeta rada sigurnosnih službi i sustava civilne zaštite; Postizanje učinkovite protupožarne zaštite. Edukacija i osposobljavanje jedinice civilne zaštite. |
| Planirana sredstva za provedbu | * 2024. godina = 74.450 eura |
| Pokazatelj rezultata | Djelotvorno izvršavanje poslova iz djelokruga rada organizacija civilnog društva. |

Program zaštite i spašavanja građana, materijalnih i drugih dobara obuhvaća aktivnosti kojima se osiguravaju sredstva za djelovanje Vatrogasne zajednice Šibensko-kninske županije čiji je osnovni cilj organizirano djelovati na preventivi i gašenju, te saniranju posljedica od požara, sredstva za djelovanje Hrvatske gorske službe spašavanja te Hrvatskog Crvenog križa (Sukladno odredbama Zakona o Hrvatskom Crvenom križu jedinice lokalne i područne (regionalne) samouprave osiguravaju sredstva za rad i djelovanje Službe traženja na razini jedinice lokalne i područne (regionalne) samouprave izdvajanjem 0,2% sredstava prihoda jedinica lokalne i područne (regionalne) samouprave, te za javne ovlasti i redovne djelatnosti dodatnih 0,5% sredstava prihoda i to za rad ustrojstvenih oblika Crvenog križa). Također programom su planirana sredstva za izvršavanje mjera i aktivnosti u sustavu civilne zaštite te sredstva za održavanje broda Lavsa koji je u vlasništvu Općine. Izmjenama i dopunama Proračuna dodana je nova aktivnost poticajne naknade liječniku obiteljske/opće medicine za iznos od 13.000 eura.

|  |  |
| --- | --- |
| Naziv programa | **1004 Izrada prostorno planske dokumentacije** |
| Regulatorni okvir | * Zakon o komunalnom gospodarstvu (NN 68/18, 110/18, 32/20) * Zakon o prostornom uređenju (NN 153/13, 65/17, 114/18, 39/19, 98/19, 67/23) |
| Opis programa (aktivnosti) | * Kapitalni projekt K1004 01 Prostorno planiranje – općenite namjene * Kapitalni projekt K1004 02 Projektna dokumentacije - luke otvorene za javni promet Žut * Kapitalni projekt K1004 03 Projektiranje ceste UPU Laici II.faza * Tekući projekt T1004 01 Obnova zemljišnih knjiga – Kornati |
| Ciljevi programa | Provođenje politike razvoj prostornog uređenja radi ujednačavanja uvjeta življenja na cijelom području Općine, osiguravanje prostora za gospodarskih aktivnosti kroz održivi razvoj otoka, te zaštitu prirodnih, tradicionalnih i kulturnih vrijednosti. |
| Planirana sredstva za provedbu | * 2024. godina = 31.000 eura |
| Pokazatelj rezultata | Izrada i donošenje izmjena i dopuna prostornog plana; Izrada i donošenje urbanističkih planova uređenja. |

Programom su obuhvaćene aktivnosti prostornog planiranja i uređenja te izrade svih vrsta projektne dokumentacije čiji je cilj osigurati ravnomjeran i uravnotežen razvoj svih područja Općine, neovisno radi li se o građevinskim područjima, izdvojenim zonama (bez obzira na namjenu), zaštićenim područjima te poljoprivrednim i ostalim površinama. Izmjenama i dopunama Proračuna unutar programa planiran je novi projekt - Projektiranje ceste UPU Laici II. faza u iznosu od 10.000 eura.

|  |  |
| --- | --- |
| Naziv programa | **1005 Održavanje komunalne infrastrukture** |
| Regulatorni okvir | * Zakon o komunalnom gospodarstvu (NN 68/18, 110/18, 32/20) * Zakon o gradnji (NN 153/13, 20/17, 39/19, 125/19) * Zakon o prostornom uređenju (NN 153/13, 65/17, 114/18, 39/19, 98/19, 67/23) * Zakon o cestama (NN 84/11, 22/13, 54/13, 148/13, 92/14, 110/19) * Zakon o zaštiti životinja (NN 102/17, 32/19) * Zakon o zaštiti pučanstva od zaraznih bolesti (NN 79/07, 113/08, 43/09, 130/17, 114/18, 47/20, 134/20, 143/21) * Odluka o komunalnim djelatnostima na području Općine Murter-Kornati (Službeni glasnik Općine Murter-Kornati, 1/19, 2/20, 10/21) |
| Opis programa (aktivnosti) | * Aktivnost A1005 01 Održavanje čistoće javnih površina * Aktivnost A1005 02 Održavanje javnih površina na kojima nije dopušten promet motornim vozilima * Aktivnost A1005 03 Održavanje javnih zelenih površina * Aktivnost A1005 04 Održavanje građevina i uređaja javne namjene * Aktivnost A1005 05 Održavanje nerazvrstanih cesta * Aktivnost A1005 06 Održavanje građevina javne odvodnje oborinskih voda * Aktivnost A1005 07 Održavanje javne rasvjete * Aktivnost A1005 08 Prigodno ukrašavanje općine * Aktivnost A1005 09 Održavanje groblja * Aktivnost A1005 10 Dezinfekcija i dezinsekcija * Aktivnost A1005 11 Zdravstvene i veterinarske usluge * Aktivnost A1005 12 Opskrba vodom javnih površine |
| Ciljevi programa | Unaprjeđenje kvalitete i razvoj komunalne infrastrukture i usluga; održavanje prometnica; održavanje funkcionalnosti javne rasvjete i plaćanje troškova energenta; održavanje zelenih površina, šetnica, dječjih igrališta u funkcionalnom stanju; održavanje groblja u funkcionalnom stanju, čišćenje i odvoz otpada; provođenje veterinarsko-higijeničarskih usluga; sanacija i asfaltiranje nerazvrstanih cesta. |
| Planirana sredstva za provedbu | * 2024. godina = 463.077 eura |
| Pokazatelj rezultata | Održavanje komunalne infrastrukture u urednom stanju i unapređenje postojećeg stanja. |

Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja. Ovim programom određuje se opis i opseg poslova održavanja komunalne infrastrukture s procjenom pojedinih troškova po djelatnostima i iskaz financijskih sredstava potrebnih za ostvarivanje programa, s naznakom izvora financiranja. Program obuhvaća više aktivnosti za razvoj komunalne infrastrukture kao što su: održavanje javnih i zelenih površina, plaža i obalnog pojasa, održavanje građevina javne namjene, građevina javne odvodnje oborinskih voda, održavanje nerazvrstanih cesta, održavanje javne rasvjete uključujući električnu energiju za javnu rasvjetu te prigodno ukrašavanje općine, održavanje groblja, usluge deratizacije i dezinsekcije, zdravstvene i veterinarske usluge. Komunalna infrastruktura održava se u skladu s Programom održavanja komunalne infrastrukture gdje se daje detaljan prikaz planiranih aktivnosti održavanja.

Izmjenama i dopunama Proračuna program je povećan za iznos od 46.100 eura. Navedeno povećanje odnosi se na aktivnosti održavanja javnih površina na kojima nije dopušten promet motornim vozilima, održavanja nerazvrstanih cesta te javne rasvjete.

|  |  |
| --- | --- |
| Naziv programa | **1006 Gradnja objekata i uređaja komunalne infrastrukture** |
| Regulatorni okvir | * Zakon o komunalnom gospodarstvu (NN 68/18, 110/18, 32/20) * Zakon o gradnji (NN 153/13, 20/17, 39/19, 125/19) * Zakon o prostornom uređenju (NN 153/13, 65/17, 114/18, 39/19, 98/19, 67/23) * Pravilnik o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22) * Zakon o poslovima i djelatnostima prostornog uređenja i gradnje (NN 78/15, 118/18, 110/19) |
| Opis programa (aktivnosti) | * Kapitalni projekt K1006 01 Izrada dokumentacije za popločavanje ulica na predjelu Rudina-Luke * Kapitalni projekt K1006 02 Uređenje obale Murterski škoji * Kapitalni projekt K1006 03 Izgradnja javnog parkirališta na dijelu k.č.z. 23536/3 k.o. Murter-Betina * Kapitalni projekt K1006 04 Uređenje nerazvrstanih cesta – Kornatska ulica * Kapitalni projekt K1006 05Sanacija obale na području Podvršaka-južni dio i uvale Čigrađa * Kapitalni projekt K1006 06 Izgradnja edukativno poučne uzobalne šetnice * Kapitalni projekt K1006 07 Izgradnja javne rasvjete * Kapitalni projekt K1006 08 Sanacija puta između predjela Vlake i uvale Čigrađa * Kapitalni projekt K1006 09 Projektna dokumentacija za buduće projekte * Kapitalni projekt K1006 10 Izgradnja ribarnice * Kapitalni projekt K1006 11 Rekonstrukcija općinske zgrade * Kapitalni projekt K1006 12 Uređenje višenamjenske dvorane Žut * Kapitalni projekt K1006 13 Rekonstrukcija krovišta Sokolane * Kapitalni projekt K1006 14 Nabava montažnog objekta |
| Ciljevi programa | Razvoj i unaprjeđenje turističke infrastrukture; unaprjeđenje dostupnosti društvene infrastrukture za mlade i obitelji; realizacija pojedinačnih projekata u sklopu programa; poboljšanje uvjeta stanovanja; kvalitetnija turistička ponuda. |
| Planirana sredstva za provedbu | * 2024. godina = 665.280 eura |
| Pokazatelj rezultata | Izgradnja komunalne infrastrukture kroz predložene projekte u cilju povećanje kvalitete života i stanovanja. |

Program obuhvaća sredstva građenja komunalne infrastrukture te sadrži sljedeće radnje i radove: rješavanje imovinskopravnih odnosa na zemljištu za građenje komunalne infrastrukture; uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta; pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture te građenje komunalne infrastrukture u smislu zakona kojim se uređuje gradnja građevina. Komunalna infrastruktura gradi se u skladu s Programom građenja komunalne infrastrukture te je detaljnije obrazloženje planirane gradnje i drugih ulaganja prikazano u istom.

Izmjenama i dopunama Proračuna program je povećan za iznos od 71.180 eura. Navedeno povećanje odnosi se na projekte Izgradnje javnog parkirališta na dijelu k.č.z. 23236/3 k.o. Murter-Betina, Sanacije obale na području Podvršaka-južni dio i uvale Čigrađa, projekt Izgradnje ribarnice, Izgradnju javne rasvjete te Izradu projektne dokumentacije za buduće projekte. Kapitalni projekt Rekonstrukcije općinske zgrade smanjen je u cijelosti.

|  |  |
| --- | --- |
| Naziv programa | **1007 Zaštita okoliša** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o održivom gospodarenju otpadom (NN 94/13, 73/17, 14/19, 98/19) * Zakon o Fondu za zaštitu okoliša i energetsku učinkovitost (NN 107/03, 144/12) * Zakon o zaštiti okoliša (NN 80/13, 153/13, 78/15, 12/18, 118/18) |
| Opis programa (aktivnosti) | * Kapitalni projekt K1007 01 Izgradnja reciklažnog dvorišta * Kapitalni projekt K1007 02 Sanacija odlagališta Hripe * Aktivnost A1007 01 Poticajna naknada za smanjenje količine miješanog komunalnog otpada |
| Ciljevi programa | Unaprjeđenje sustava gospodarenja komunalnim otpadom i poticanje prijelaza na kružno gospodarstvo, uspostava odvajanja otpada na mjestu nastanka kako bi se smanjila količina miješanog komunalnog otpada koji nastaje, sanacija odlagališta Hripe, izgradnja reciklažnog dvorišta, provedba ciljeva i zadaća iz plana gospodarenja otpadom. |
| Planirana sredstva za provedbu | * 2024. godina = 822.000 eura |
| Pokazatelj rezultata | Uspostavljanje prakse odvajanja otpada; nabava mobilnog reciklažnog dvorišta. Proveden javni poziv sporazumnog rješavanja pitanja vlasništva nekretnina i podnošenje prijedloga za izvlaštenja Šibensko-kninskoj županiji. Izvršenje rješenja o utvrđenoj poticajnoj naknadi (plaćanje iste). |

Program Zaštite okoliša obuhvaća projekt izgradnje reciklažnog dvorišta i projekt sanacije odlagališta Hripe (planira se postupanje sukladno Zakonu o izvlaštenju, određivanje naknade te isplata iste), te planirana sredstva za aktivnost koja se odnosi na poticajnu naknadu za smanjenje količine miješanog komunalnog otpada (mjera kojom se potiče jedinice lokalne i područne (regionalne) samouprave da u okviru svojih ovlasti provedu mjere kojima se smanjuje udio miješanog komunalnog otpada u svom području).

Izmjenama i dopunama Proračuna program je povećan za iznos od 17.500 eura, a navedeno povećanje se odnosi na izradu projektne dokumentacije sanacije odlagališta Hripe.

|  |  |
| --- | --- |
| Naziv programa | **1008 Predškolski odgoj** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o predškolskom odgoju i obrazovanju (NN 10/97,107/07,94/13, 98/19, 57/22 i 101/23) * Zakon o gradnji (NN 153/13, 20/17, 39/19, 125/19) * Zakon o prostornom uređenju (NN 153/13, 65/17, 114/18, 39/19, 98/19 i 67/23) |
| Opis programa (aktivnosti) | * Aktivnost A1008 01 Sufinanciranje troškova programa predškolskog odgoja djece i djece jasličke dobi s područja Općine Murter-Kornati * Kapitalni projekt K1008 01 Gradnja dječjeg vrtića * Kapitalni projekt K1008 02 Uređenje okoliša dječjeg vrtića |
| Ciljevi programa | Povećanje dostupnosti i osiguravanje jednakih uvjeta za sudjelovanje u programima ranog i predškolskog odgoja te svim razinama obrazovanja; Sufinancirati djelatnost predškolskog odgoja i obrazovanja radi što većeg obuhvata djece predškolskim programima i što kvalitetnijeg provođenja programa. |
| Planirana sredstva za provedbu | * 2024. godina = 1.358.968 eura |
| Pokazatelj rezultata | Broj upisane djece, uz poštivanje propisima određenih standarda, kroz kvalitetne programe koji se provode u vrtiću. Izvršenje ranije sklopljenog ugovora o gradnji. Provedba nabave uređenja okoliša dječjeg vrtića. |

Kroz navedeni Program nastoje se realizirati aktivnosti po pitanju poboljšanja standarda za sve stanovnike Općine, a ponajprije za djecu predškolske dobi. Prvenstveno se misli na aktivnosti vezane za izgradnju dječjeg vrtića i uređenja okoliša dječjeg vrtića. Program osigurava sredstva sufinanciranja troškova programa predškolskog odgoja djece i djece jasličke dobi s područja Općine Murter-Kornati.

Izmjenama i dopunama Proračuna program je povećan za iznos od 150.583 eura. Navedeno povećanje se odnosi na aktivnost sufinanciranja troškova boravka djece s područja Općine Murter-Kornati u Dječjem vrtiću „Spužvica“, a što je rezultiralo povećanjem ekonomske cijene vrtića.

|  |  |
| --- | --- |
| Naziv programa | **1009 Osnovno, srednjoškolsko i visokoškolsko obrazovanje** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) * Pravilnik o stipendiranju učenika i studenata Općine Murter-Kornati (Službeni glasnik Općine Murter-Kornati, broj 10/23) |
| Opis programa (aktivnosti) | * Aktivnost A100001 Stipendije i školarine * Aktivnost A100002 Sufinanciranje troškova osnovnoškolskih programa |
| Ciljevi programa | Povećanje dostupnosti i osiguravanje jednakih uvjeta za sudjelovanje u svim razinama obrazovanja; Ostvariti zadovoljstvo građana kroz poticanje i sufinanciranje; Kvalitetnije provođenje programa i dodatnih programa osnovne škole; Dodjela stipendija studentima i učenicima; Osiguravanja radnih materijala učenicima osnovne škole. |
| Planirana sredstva za provedbu | * 2024. godina = 51.000 eura |
| Pokazatelj rezultata | Broj dodijeljenih stipendija, iznos dodijeljenih sredstava za nabavu školske opreme osnovnoškolcima uspješno stjecanje srednjoškolskog i akademskog obrazovanja za što veći broj djece i mladih; osiguravanje dodatnih programa u osnovnoj školi. |

Programom su planirana sredstva za dodjelu stipendija studentima i učenicima s područja Općine Murter-Kornati te sufinanciranje troškova osnovnoškolskih programa kao što su terenska nastava te sufinanciranje troškova nabave školske opreme od 1.-8. razreda osnovne škole.

|  |  |
| --- | --- |
| Naziv programa | **1010 Socijalna skrb** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o socijalnoj skrbi (NN 18/22, 46/22, 119/22, 71/23) * Odluka o socijalnoj skrbi i drugim potporama Općine Murter-Kornati (Službeni glasnik Općine Murter-Kornati, broj 12/23) |
| Opis programa (aktivnosti) | * Aktivnost A1010 01 Zaželi – program zapošljavanja žena * Aktivnost A1010 02 Jednokratna naknada pojedincima i obiteljima * Aktivnost A1010 03 Naknada za troškove stanovanja * Aktivnost A1010 04 Potpora za sklopljeni brak * Aktivnost A1010 05 Potpore za novorođeno dijete * Aktivnost A1010 06 Sufinanciranje troškova djece s poteškoćama u razvoju * Aktivnost A1010 07 Novčana pomoć za smještaj u ustanovama za starije i nemoćne osobe * Aktivnost A1010 08 Naknada za podmirenje pogrebnih troškova * Aktivnost A1010 09 Naknada u naravi – socijalni paketi |
| Ciljevi programa | Unaprjeđenje razine socijalne skrbi; Razvoj i unaprjeđenje sustava potpora i programa temeljenim na istraživanju životnih navika i stavova mladih obitelji o demografskim kretanjima; Povećanje osnovnih životnih uvjeta socijalno ugroženim obiteljima i kućanstvima; Povećanje zadovoljstva stanovništva. |
| Planirana sredstva za provedbu | * 2024. godina = 227.780 eura |
| Pokazatelj rezultata | Isplata naknada prema programu socijalne zaštite. |

Program socijalne skrbi obuhvaća više aktivnosti, a najviše su usmjerene na mlade i osobe sa zdravstvenim poteškoćama, te osobe slabijeg imovinskog stanja kako bi im se osigurala adekvatna pomoć kroz različite mjere i financijsku pomoć. U vidu socijalne skrbi Općina Murter-Kornati dodjeljuje pravo na jednokratnu naknadu za novorođeno dijete te potiče mlade obitelji isplatom naknade po sklapanju braka. Također, početkom 2024. godine Općina Murter-Kornati trebala bi započeti četvrta faza projekta Zaželi – Program zapošljavanja žena te uključiti u rad žene koje će vršiti pomoć osobama starije životne dobi koje imaju direktnu korist implementacijom navedenog projekta kroz pružanje podrške u svakodnevnom životu i poboljšanju kvalitete života uslugom pomoći u kući. Unutar Programa socijalne skrbi također su predviđene naknade za troškove stanovanja, sufinanciranje djece s poteškoćama u razvoju, naknade za podmirenje pogrebnih troškova te naknade sufinanciranja troškova u domovima za starije i nemoćne osobe, a sve sukladno Odluci o socijalnoj skrbi i drugim potporama Općine Murter-Kornati.

Izmjenama i dopunama Proračuna program je povećan za 3.000 eura. Navedeno povećanje odnosi se na sredstva naknada pojedincima i obiteljima odnosno sredstva za sufinanciranje troškova dokumentacije vezane za notifikaciju diplome doktora medicine osobi iz Ukrajine.

|  |  |
| --- | --- |
| Naziv programa | **1011 Javne potrebe u kulturi** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o udrugama (NN 74/14, 70/17, 98/19, 151/22) * Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21) * Zakon o kulturnim vijećima i financiranju javnih potreba u kulturi (NN 83/22) |
| Opis programa (aktivnosti) | * Aktivnost A1011 01 Manifestacije u kulturi * Aktivnost A1011 02 Djelatnost knjižnice * Aktivnost A1011 03 Djelatnost kulturno-umjetničkih društava * Aktivnost A1011 04 Sufinanciranje udruge UHVDR * Aktivnost A1011 05 Obnova krova župne crkve Sv. Mihovil * Aktivnost A1011 06 Postavljanje ilustracija „Tajne Raduča“ * Kapitalni projekt K1011 01 Amphorarium * Kapitalni projekt K1011 02 Insularium – Jadranski centar za održivi razvoj otoka i priobalja * Kapitalni projekt K1011 03 Konzervacija predmeta zavičajne zbirke Marka Mudronje Rebca |
| Ciljevi programa | Unapređenje sustava upravljanja, očuvanja i valorizacije kulturne i povijesne baštine; Poboljšanje kvalitete i dostupnosti kulturnih sadržaja izvan urbanih područja; Ostvariti zadovoljstvo građana kroz poticanje i sufinanciranje; Zadovoljavanje kulturnih potreba građana kroz provođenje kulturnih projekata i programa, zaštitu kulturnih dobara i očuvanje kulturne baštine; Sufinanciranje djelovanja udruga koje u slobodno vrijeme okupljaju djecu, mlade i odrasle osobe sa svrhom izvođenja i poticanja aktivnosti na području glazbe, glazbeno scenske umjetnosti, dramske i likovne umjetnosti i sl. |
| Planirana sredstva za provedbu | * 2024. godina = 211.400 eura |
| Pokazatelj rezultata | Povećanje kulturnih događanja na području Općine i posjetitelja istih; Povećan broj aktivnih članova udruga, posebice djece i mladih: Veća zaštita tradicije i baštine, Broj organiziranih nastupa. |

Program javnih potreba u kulturi sadrži sredstva dodijeljena za redovan rad narodne Knjižnice i čitaonice Murter, unutar aktivnosti su uvršteni i rashodi samog proračunskog korisnika. Ovim programom osigurana su sredstva za poticanje razvijanja kulturno umjetničkog stvaralaštva, njegovanje nacionalne kulturne i glazbene baštine kroz razne manifestacije. Predviđena sredstva udrugama u kulturi raspoređena su temeljem javnog poziva. U okviru programa kulture planirana su sredstva za konzervaciju predmeta zavičajne zbirke Marka Mudronje Repca.

Izmjenama i dopunama Proračuna program je povećan za iznos od 29.600 eura. Navedeno povećanje se odnosi na povećanje kapitalnih donacija neprofitnim organizacijama odnosno donacije Župi sv. Mihovila za obnovu krovišta župne crkve u iznosu od 24.700 eura. Također unutar programa dodan je projekt Postavljanja ilustracija „Tajne Raduča“u iznosu od 4.900 eura.

|  |  |
| --- | --- |
| Naziv programa | **1012 Razvoj sporta i rekreacije** |
| Regulatorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o udrugama (NN 74/14, 70/17, 98/19, 151/22) * Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21) * Zakon o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20, 141/22) |
| Opis programa (aktivnosti) | * Aktivnost A1012 01 Osnovna djelatnost sportskih udruga * Aktivnost A1012 02 Održavanje sportske dvorane * Kapitalni projekt A1012 01 Nabava opreme za teretanu u sportskoj dvorani |
| Ciljevi programa | Dostupnost sporta svim građanima bez obzira na dob i spol. Poboljšanje uvjeta rada u sportskim objektima. Povećanje uključenosti građana, a posebice djece i mladih u sportske aktivnosti, poboljšanje ponude sportskih aktivnosti, očuvanje zdravlja, povećanje turističke ponude kroz sport te održavanje postojećih sportskih objekata i terena. |
| Planirana sredstva za provedbu | * 2024. godina = 127.375 eura |
| Pokazatelj rezultata | Povećani broj korisnika (i odraslih i djece) uključenih u sportske aktivnosti te veće zadovoljstvo građana pruženim sportskim aktivnostima |

Programom javnih potreba u sportu planirana su sredstva donacija kojima je cilj poduprijeti djelovanje sportskih udruga i klubova kroz Zajednicu sportova Općine Murter-Kornati. Sredstva dodijeljena u okviru programa također obuhvaćaju sredstva održavanja sportske dvorane te kapitalnog ulaganja u opremu sportske dvorane. Izmjenama i dopunama Proračuna program je povećan za iznos od 29.000 eura. Navedeno povećanje odnosi se na aktivnost održavanja sportske dvorane odnosno na troškove zamjene ulaznih vrata na sportskoj dvorani, te troškove sanacije krova sportske dvorane.